作者:劉辰翁
標題:金縷曲・賀新郎
內容:秋老寒香圃。自春來、桔槔閒了，去天尺五。陌上踏歌來何暮，收得黃雲如土。但稽首、福星初度。不是使君人間佛，甚今朝、欲雨今朝雨。持壽酒，為公舞。虎頭畫手誰甚許。寫天人、方瞳紅頰，共賓笑語。衛戟連營三千士，簇簇滿城簫鼓。早恐是、留公不住。飛去翩翩嫌白鷺，算來年、稀姓多登府。祝千歲，奉明主。